

**ประกาศองค์การบริหารส่วนตำบลท่าจะหลุง**

**เรื่อง การย้ายรวมศูนย์พัฒนาเด็กเล็กบ้านขี้ตุ่นมารวมกับศูนย์พัฒนาเด็กเล็กบ้านหนองกก-หัวดอน**

-------------------------------

ด้วยในปีงบประมาณ พ.ศ. 2558 องค์การบริหารส่วนตำบลท่าจะหลุง ได้รับงบประมาณ

สนับสนุนในการก่อสร้างศูนย์พัฒนาเด็กเล็กแห่งใหม่ จากกรมส่งเสริมการปกครองท้องถิ่น จำนวนเงิน 2,220,000.-บาท (สองล้านสองแสนสองหมื่นบาทถ้วน) เพื่อให้มีอาคารที่มั่นคง แข็งแรง ถูกสุขลักษณะมีความเหมาะสมและปลอดภัยแก่เด็กเล็ก การก่อสร้างและพัฒนาอาคารสถานที่ สิ่งแวดล้อม จะมีส่วนช่วยให้การส่งเสริมและพัฒนาเด็กเล็กต่อการเรียนการสอนและตรงตามมาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่น

อาศัยตามมาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่น เพื่อให้การดำเนินงานและบริหารศูนย์พัฒนาเด็กเล็กองค์การบริหารส่วนตำบลท่าจะหลุง เป็นไปด้วยความเรียบร้อย ตามมาตรฐานการดำเนินงานศูนย์พัฒนาเด็กเล็ก จึงย้ายรวมศูนย์พัฒนาเด็กเล็กบ้านขี้ตุ่นและศูนย์พัฒนาเด็กเล็กบ้านหนองกก-หัวดอน มาเรียนรวมกัน ณ อาคารศูนย์พัฒนาเด็กเล็กองค์การบริหารส่วนตำบลท่าจะหลุงแห่งใหม่ **โดยใช้ชื่อว่า “ศูนย์พัฒนาเด็กเล็กองค์การบริหารส่วนตำบลท่าจะหลุง”** ทั้งนี้ตั้งแต่วันที่ 1 กุมภาพันธ์ พ.ศ.2559 เป็นต้นไป โดยการย้ายรวมศูนย์พัฒนาเด็กเล็กมีวัตถุประสงค์ ดังนี้

1.เพื่อเป็นการบรรเทาแก้ไขความยากจนของผู้ด้อยโอกาสให้มีสิทธิได้รับการศึกษาอย่างทั่วถึง

2.เพื่อเป็นการแบ่งเบาภาระการดูแลเด็กเล็ก ให้พ่อแม่ผู้ปกครองสามารถประกอบอาชีพได้อย่างผาสุกหมดความกังวลในบุตรหลาน

3.เพื่อให้เด็กได้รับการเตรียมความพร้อมอย่างถูกต้องเหมาะสมกับวัยให้สามารถศึกษาระดับที่สูงขึ้นต่อไปได้อย่างมีประสิทธิผล

4.เพื่อการกระจายโอกาสการรับบริการพัฒนาความพร้อมให้แก่เด็กทุกคนในพื้นที่อย่างทั่วถึงและมีคุณภาพ

จึงประกาศให้ทราบโดยทั่วกัน

ประกาศ ณ วันที่ 15 เดือน มกราคม พ.ศ.2559

(นายมานิตย์ นิจกระโทก)

นายกองค์การบริหารส่วนตำบลท่าจะหลุง